Συντεταγμένες: 38°16′1.9″N 21°45′19.1″E﻿ / ﻿38.267194°N 21.755306°E﻿ / 38.267194; 21.755306

Η **Ρωμαϊκή γέφυρα Πάτρας** είναι μνημείο ρωμαϊκών χρόνων στην Πάτρα. Αποτελείται από συγκρότημα δύο γεφυρών, μία μονότοξη και μία νεότερη δίτοξη που θεωρείται η καλύτερα σωζόμενη δίτοξη γέφυρα στην Ελλάδα. Ο χώρος που βρίσκεται η γέφυρα είναι οργανωμένος αρχαιολογικός χώρος, επισκέψιμος κατόπιν συνεννόησης με την ΕΦΑ Αχαΐας και βρίσκεται στην είσοδο της πόλης από Αθήνα στην διασταύρωση των οδών *Αρέθα* και *Νέα Ε.Ο. Πατρών-Αθηνών* νυν *Παπαδιαμάντη*, λίγα μέτρα πριν το αρχαιολογικό μουσείο της πόλης.

Η γέφυρα ανακαλύφθηκε τυχαία στις αρχές της δεκαετίας του 80' κατά τις εργασίες ανοίγματος θεμελίων για την κατασκευή οικοδομής. Στο σημείο στην αρχαιότητα περνούσε ποταμός όπου αρχικά πιστευόταν ότι ήταν ο Μείλιχος, νεότερες έρευνες δείχνουν ότι πιθανότερα ήταν ο Καλλίναος όπου σήμερα η κοίτη του περνά 100 μέτρα νοτιότερα. Οι δυο γέφυρες αποτελούσαν τμήμα της *via publica* του δημοσίου δρόμου που ένωνε την Πάτρα με το Αίγιο.

Σύμφωνα με επιγραφή που βρέθηκε στην δίτοξη γέφυρα, το σημείο γεφύρωσε με την μονότοξη γέφυρα τον 1ο αιώνα μ.Χ. με δαπάνη του ο Αρτέμιος από τη Μεσσάτιδα για την ευκολότερη πρόσβαση των συμπατριωτών του με την Πάτρα. Η γέφυρα αυτή κατασκευάστηκε με οπώλιθο ενώ αργότερα με την κατασκευή της νέας δίτοξης μίκρυναν το άνοιγμα της πιθανότατα για αρδευτικούς λόγους. 

Τον 2ο-3ο αιώνα μ.Χ. κατασκευάστηκε η νέα δίτοξη γέφυρα κι εγκιβωτίστηκε ο ποταμός. Η γέφυρα κτίστηκε μέχρι τις καμάρες με πέτρα και έπειτα με οπώλιθους. Το δάπεδό της είναι στρωμένο με πλάκες, που έχουν αυλακωθεί από τη διάβαση αρμάτων ή κάρων. Για το στηθαίο εγκιβωτισμού χρησιμοποιήθηκαν και αρχιτεκτονικά μέλη από γκρεμισμένα κτίρια της εποχής. 

Άγνωστο πότε, μετά από πλημμύρα άλλαξε η κοίτη του ποταμού και η παλιά κοίτη με τις γέφυρες μπαζώθηκαν με τα φερτά υλικά της πλημμύρας. Παρ' όλα αυτά, η χρήση του δαπέδου των γεφυρών ως δρόμου συνεχίστηκε για πολλά χρόνια ακόμα.

Φωτογραφίες
-----------

* Η πλακόστρωτη επιφάνεια της γέφυρας με τις αυλακιές των τροχοφόρων οχημάτων της εποχής.Η πλακόστρωτη επιφάνεια της γέφυρας με τις αυλακιές των τροχοφόρων οχημάτων της εποχής.
* Όψη της γέφυρας με το στέγαστρο από την οδό Αρέθα.Όψη της γέφυρας με το στέγαστρο από την οδό Αρέθα.
* Όψη των δύο τόξων της γέφυρας.Όψη των δύο τόξων της γέφυρας.
* Όψη από τη νέα εθνική οδό Πατρών-Αθηνών.Όψη από τη νέα εθνική οδό Πατρών-Αθηνών.

Παραπομπές
----------

1. 1 2 3 4 5 6 7 8 9  Υπουργείο Πολιτισμού και Τουρισμού, Ρωμαϊκή Γέφυρα Πατρών Αρχειοθετήθηκε 2013-10-26 στο Wayback Machine. ανακτήθηκε 11 Ιανουαρίου 2013

Πηγές
-----

* Υπουργείο Πολιτισμού και Τουρισμού, Ρωμαϊκή Γέφυρα Πατρών Αρχειοθετήθηκε 2013-10-26 στο Wayback Machine. ανακτήθηκε 11 Ιανουαρίου 2013

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρωμαϊκή γέφυρα Πάτρας** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Μνημεία Ρωμαϊκής Περιόδου στην Αχαΐα |
| --- |
|  |
| Πάτρα | 
* Ρωμαϊκό ωδείο
* Ρωμαϊκό στάδιο
* Υδραγωγείο
* Ρωμαϊκή γέφυρα
* Πατρινέλα
* Νυμφαίο οδού Γερμανού
* Νυμφαίο οδού Φωτήλα
* Νυμφαίο οδού Κανάρη
* Αναλληματικός τοίχος
* Κρυπτή στοά
* Ιερό του Αυγούστου
* Βαλανείο Ρίου
* Βόρειο νεκροταφείο
* Μαυσωλείο
 |  |
|  |
| Υπόλοιπη Αχαΐα | 
* Θέατρο Αιγείρας
* Ρωμαϊκές θέρμες Τσουκαλαίικων
* Ιερό του Μίθρα Αιγίου
* Ρωμαϊκά Λουτρά Αιγίου
* Ρωμαϊκός ναός Πετροχωρίου
* Ιερό Μαρμάρων Αιγείρας
 |

 |